[ca] Aquest estudi té com a objectiu avaluar l'impacte ambiental d'una activitat extractiva a cel obert en el municipi de Navarcles. Mitjançant l'estudi dels diferents medis afectats (medi abiòtic, biòtic i antròpic), s'analitzen els possibles impactes de l'activitat extractiva i es proposen mesures preventives i correctores per reduir-los. Per afegir valor a aquest estudi, s'empra la Matriu de Conesa, un mètode analític que assigna una importància relativa als impactes del projecte, prioritzant els components més crítics. Això permet centrar l'atenció en els components que requereixen una gestió més exhaustiva. A més, s'estableix un programa de vigilància i seguiment ambiental per assegurar el compliment de les mesures proposades durant totes les fases de l'activitat extractiva, incloent-hi la restauració posterior. Aquest programa té com a finalitat evitar o minimitzar els impactes ambientals derivats del desenvolupament de l'activitat. Els resultats d'aquest estudi proporcionen una visió clara de l'impacte ambiental que tindria l'activitat extractiva a cel obert a Navarcles. A través de les mesures correctores i preventives proposades, es busca garantir la viabilitat i la sostenibilitat de l'activitat, així com protegir i preservar els medis afectats. Les conclusions extretes d'aquest estudi confirmen la importància de realitzar un estudi d'impacte ambiental exhaustiu abans de dur a terme qualsevol activitat extractiva. Així mateix, es destaca la necessitat de seguir realitzant un seguiment continu i de revisar periòdicament les mesures implementades per assegurar un desenvolupament ambientalment responsable.

[en] This study aims to assess the environmental impact of an open-pit extractive activity in the municipality of Navarcles. By studying the different affected environments (abiotic, biotic, and anthropic), the potential impacts of the extractive activity are analysed, and preventive and corrective measures are proposed to mitigate them. To enhance the value of this study, the Conesa Matrix, an analytical method that assigns relative importance to project impacts, prioritizing the most critical components, is employed. This allows for a focused approach on components that require more comprehensive management. Additionally, an environmental monitoring and surveillance program is established to ensure compliance with the proposed measures throughout all phases of the extractive activity, including post-restoration. The aim of this program is to prevent or minimize the environmental impacts resulting from the activity's development. The results of this study provide a clear understanding of the environmental impact that an open-pit extractive activity would have in Navarcles. Through the proposed corrective and preventive measures, the goal is to ensure the viability and sustainability of the activity while protecting and preserving the affected environments. The conclusions drawn from this study affirm the importance of conducting a thorough environmental impact assessment prior to undertaking any extractive activity. Furthermore, it emphasizes the need for ongoing monitoring and periodic review of implemented measures to ensure environmentally responsible development.